Ārkanzasa

Ārkanzasa () ir viens no Amerikas Savienoto Valstu štatiem, atrodas Dienvidu reģionā. Ārkanzasas galvaspilsēta ir Litlroka.
Ārkanzasa robežojas ar Luiziānas, Misisipi, Misūri, Oklahomas, Teksasas, Tenesī štatiem.

Pavalsts nosaukums ir jauktas franču un indiāņu izcelsmes un nozīmē "dienvidu vēja [cilts]". Vietējie šo vārdu izrunā , nevis , un savulaik esot pat bijis pretlikumīgi šo vietvārdu izrunāt nepareizi.

 Vēsture 
Pirmais eiropietis, kurš 16. gadsimta beigās sasniedza Ārkanzasu, bija spāņu konkistadors Ernando de Soto (Hernando de Soto). 18. gadsimtā štata teritorija ietilpa Francijas, vēlāk Spānijas pārvaldītajā Luiziānā (La Louisiane). 1803. gadā ASV Franču Luiziānu nopirka no Napoleona Francijas.

 Ārkanzasu uzņēma ASV kā 25. pavalsti. Štatā bija atļauta verdzība. Pirms ASV pilsoņu kara sākuma Ārkanzasa neiestājās Amerikas Valstu Konfederācijā, tomēr, karam sākoties,  izstājās no ASV. Kara laikā štatā notika daudzas nelielas kaujas.

1874. gadā štata galvaspilsētā Litlrokā notika t. s. Brūksa — Bakstera karš (Brooks-Baxter War) — militārs konflikts starp diviem gubernatora amata pretendentiem.

1957. gadā pēc tiesas prāvas Brauns pret Topekas izglītības padomi, Ārkanzasa nokļuva ASV uzmanības centrā, kad štata gubernators Orvels Fobass (Orval Faubus) pavēlēja štata Nacionālajiem gvardiem nepieļaut t. s. Litlrokas devītniekam (deviņiem afroamerikāņiem) apmeklēt vidusskolu baltajiem. ASV prezidents Dvaits Eizenhauers nosūtīja uz Litlroku karavīrus, lai tā eskortētu afroamerikāņus uz skolu.

 Lielākās pilsētas 
VietaPilsētaIedzīvotāju skaits1Litlroka198 6062Fortsmita88 0373Fejitvila85 2574Springdeila79 5995Džonsboro75 8666Rodžersa66 4307Nortlitlroka65 9118Konveja65 7829Bentonvila49 29810Painblafa42 984

 Atsauces 

 Ārējās saites 

Kategorija:ASV štati
Kategorija:Ārkanzasa